အယ်လ် (တောင်ကိုရီးယား အဆိုတော်)

ဂင်မြောင်ဆူ (မတ် ၁၃၊ ၁၉၉၂ မွေးဖွား) သည် တောင်ကိုရီးယားနိုင်ငံမှ အဆိုတော်နှင့် သရုပ်ဆောင်တစ်ဦးဖြစ်ပြီး အယ်လ်ဟု လူသိများသည်။ သူသည် ၂၀၁၀ ခုနှစ်တွင် Infinite အမျိုးသားအဖွဲ့၌ အဆိုရှင်အဖြစ် ပွဲဦးထွက်ခဲ့ပြီး ၂၀၁၄ ခုနှစ်တွင် ၎င်း၏အဖွဲ့ခွဲ Infinite F တွင်လည်း ပါဝင်ခဲ့သည်။ သူသည် ဩဂုတ်လ ၂၀၁၉ တွင် Woollim Entertainment မှ နုတ်ထွက်ခဲ့သည်။ သို့သော် အဖွဲ့၌ အဖွဲ့ဝင်အဖြစ် ဆက်လက်ပါဝင်ခဲ့သည်။

အတ္ထုပ္ပတ္တိ
ဂင်မြောင်ဆူကို မတ် ၁၃၊ ၁၉၉၂ တွင် တောင်ကိုရီးယားနိုင်ငံ၊ ဆိုးလ်မြို့တွင် မွေးဖွားခဲ့သည်။ သူတွင် ၎င်းအောက် နှစ်နှစ်ငယ်သော ညီတစ်ဦးရှိသည်။ ဂင်သည် ဒွတ်ဆူအထက်တန်းကျောင်း၌ တက်ရောက်ခဲ့ပြီး၊ ဖေဖော်ဝါရီ ၁၅၊ ၂၀၁၃ တွင် ဒယ်ဂျောင်းတက္ကသိုလ်၌ ဂီတမေဂျာဖြင့် ဘွဲ့ရခဲ့သည်။

အသက်မွေးဝမ်းကျောင်း

၂၀၁၀-၂၀၁၆: Infinite F နှင့် သရုပ်ဆောင်လှုပ်ရှားမှုများ
ဇွန် ၂၀၁၀ ခုနှစ်တွင် အယ်လ်သည် Infinite အဖွဲ့၌ အဆိုရှင်အဖြစ် တရားဝင်ပွဲဦးထွက်ခဲ့သည်။ ၂၀၁၁ ခုနှစ်တွင် ဂျပန်ဒရာမာဖြစ်သည့် Jiu Keishicho Tokushuhan Sousagakari တွင် သရုပ်ဆောင်အဖြစ် ပွဲဦးထွက်ခဲ့သည်။ ၎င်းဒရာမာကို TV Asahi တွင် ဇူလိုင်လတွင်း ပြသခဲ့သည်။ ၂၀၁၂ ခုနှစ်တွင် tvN ၏ အချစ်ဟာသဇာတ်လမ်းတွဲဖြစ်သော Flower Band တွင် ရော့ခ်အဖွဲ့မှ ဂစ်တာတီးသူအဖြစ် ပါဝင်သရုပ်ဆောင်ခဲ့သည်။ ၎င်းသည် MBC ၏ What's the Deal, Mom? အမည်ရှိ situation comedy တွင်လည်း ပါဝင်သရုပ်ဆောင်ခဲ့သည်။

မေ ၁၅၊ ၂၀၁၃ ခုနှစ်တွင် အယ်လ်သည် L's Bravo Viewtiful အမည်ရှိ ဓာတ်ပုံအက်ဆေးစာအုပ်တစ်အုပ်ကို ထုတ်ဝေခဲ့သည်။ ထိုစာအုပ်တွင် အယ်လ်၏ ၉၃ ရက်ကြာ ခရီးအတွင်း ကိုယ်တိုင်ရိုက်ကူးထားသော ဓာတ်ပုံများကို ပြသထားသည်။ ၎င်းစာအုပ်သည် အရောင်းရဆုံးစာရင်းဝင်ခဲ့ပြီး အွန်လိုင်းစာအုပ်အရောင်းဆိုင်များဖြစ်သည့် YES24 နှင့် Kyobo တို့တွင် ကြိုတင်မှာယူမှုစာရင်း၌ နံပါတ် ၁ ဖြစ်ခဲ့သည်။ ဩဂုတ် ၂၀၁၃ ခုနှစ်တွင် SBS ၏ Master's Sun တွင် ဆိုးဂျီဆု၏ငယ်ဘဝအဖြစ် အသေးစားပါဝင်သရုပ်ဆောင်ခဲ့သည်။

၂၀၁၄ ခုနှစ်တွင် MBC ၏ Cunning Single Lady နှင့် SBS ၏ My Lovely Girl တို့တွင် ဇာတ်ပို့အဖြစ် ပါဝင်သရုပ်ဆောင်ခဲ့သည်။

အယ်လ်သည် အဖွဲ့ဝင်များဖြစ်သည့် ဆန်းယောလ်နှင့် ဆန်းဂျုံတို့ဖြင့် Infinite F အဖွဲ့ခွဲကို ဖွဲ့စည်းခဲ့ပြီး ၎င်းအဖွဲ့မှ နိုဝင်ဘာ ၁၉၊ ၂၀၁၄ တွင် Koi No Sign အမည်ရှိ စင်ဂယ်လ်အယ်လ်ဘမ်ကို ဂျပန်တွင် ထုတ်ဝေခဲ့သည်။ ဒီဇင်ဘာ ၂၀၁၄ တွင် Love Sign အမည်ရှိ ကိုရီးယားအယ်လ်ဘမ်ကို ထုတ်ဝေခဲ့သည်။

၂၀၁၅ ခုနှစ်တွင် ၎င်း၏ ပထမဆုံးရုပ်ရှင်ဖြစ်သည့် ငါးမန်းတစ်ကောင်နှင့် သူငယ်ချင်းဖြစ်သွားသောကောင်လေးတစ်ယောက်‌အကြောင်းကို ရိုက်ကူးထားသော Mister Shark တွင် ပါဝင်သရုပ်ဆောင်ခဲ့သည်။

၂၀၁၆ ခုနှစ်တွင် အယ်လ်သည် ကိုရီးယား-တရုတ် ဝက်ဘ်ဒရာမာဖြစ်သည့် My Catman တွင် ပါဝင်သရုပ်ဆောင်ခဲ့သည်။ သူသည် အထူးဒရာမာဖြစ်သည့် The Day After We Broke Up တွင်လည်း ပါဝင်သရုပ်ဆောင်ခဲ့သည်။ ၎င်းဇာတ်လမ်းတွဲသည် သူ၏ ပထမဆုံးဇာတ်ဆောင်နေရာ၌ ပါဝင်သရုပ်ဆောင်ရခြင်းဖြစ်သည်။

၂၀၁၇-လက်ရှိ: လူသိများထင်ရှားလာခြင်း
၂၀၁၇ ခုနှစ်တွင် အယ်လ်သည် MBC ၏ နန်းတွင်းကားဖြစ်သည့် The Emperor: Owner of the Mask တွင် ပါဝင်သရုပ်ဆောင်ခဲ့သည်။ ထိုဇာတ်လမ်းတွဲသည် သူသည် ဘုရင့်အရာဆက်ခံသော နန်းတွင်းသားတစ်ဦးအဖြစ် သရုပ်ဆောင်ခဲ့ပြီး ကြည့်ရှုသူများ၏ ထောက်ခံမှုကို ရရှိခဲ့သည်။ ၎င်းနောက် MBC Dramanet ၏ Actor of the Month အဖြစ် ရွေးချယ်ခြင်းခံရခဲ့သည်။

၂၀၁၈ ခုနှစ်တွင် အယ်လ်သည် ဥပဒေဒရာမာတစ်ခုဖြစ်သည့် Miss Hammurabi တွင် တရားသူကြီးအဖြစ်ပါဝင်သရုပ်ဆောင်ခဲ့သည်။ ဤဇာတ်လမ်းတွဲတွင် သူ၏ သရုပ်ဆောင်မှုအ‌ပေါ် လူကြိုက်များခဲ့ပြီး နာမည်ကျော်လာခဲ့သည်။

၂၀၁၉ ခုနှစ်တွင် အယ်လ်သည် စိတ်ကူးယဉ်အချစ်ဒရာမာဖြစ်သည့် နတ်သားလေးရဲ့ နောက်ဆုံးမစ်ရှင်: အချစ်တွင် ပါဝင်သရုပ်ဆောင်ခဲ့သည်။ ဩဂုတ် ၂၀၁၉ ခုနှစ်တွင် အယ်လ်သည် Woollim Entertainment မှ နုတ်ထွက်ခဲ့သည်။

၂၀၂၀ ခုနှစ်တွင် စိတ်ကူးယဉ်အချစ်ဒရာမာဖြစ်သည့် ညောင်၊ လျှို့ဝှက်သောကောင်လေးတွင် လူသားအသွင်ပြောင်းနိုင်သောကြောင်လေးအဖြစ် ပါဝင်သရုပ်ဆောင်ခဲ့သည်။

Discography

Singles

သီချင်းရေးသားခြင်းနှင့် ထုတ်လုပ်ခြင်း

Filmography

ရုပ်သံဇာတ်လမ်းတွဲ

ထုတ်ဝေမှု

ဓာတ်ပုံစာအုပ်

ဆုများနှင့် ဆန်ကာတင်များ

ပြင်ပလင့်ခ်များ

ကိုးကား

တောင်ကိုရီးယား အမျိုးသား အဆိုတော်များ
၁၉၉၂ မွေးဖွားသူများ
သက်ရှိထင်ရှားပုဂ္ဂိုလ်များ